PTTCH-บ้านปู-AISสุดยอด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

กวาด3รางวัลยอดเยี่ยมครบ  ซีอีโอเกษตรพลังงานมี2คน
โพสต์ทูเดย์ — PTTCHBANPUADVANC คว้ารางวัลขวัญใจนักวิเคราะห์ผู้จัดการกองทุนครบทั้ง ซีอีโอซีเอฟโอไออาร์ 
สมาคมนักวิเคราะห์หลักทรัพย์ได้จัดการประกาศและมอบรางวัล SAA Award for Listed Companies 2010 เป็นปีที่ 2 เพื่อมอบรางวัลให้กับผู้บริหารบริษัทจดทะเบียน 3 ฝ่ายคือ ผู้บริหารยอดเยี่ยม (CEO) ผู้บริหารฝ่ายการเงิน (CFO) และนักลงทุนสัมพันธ์ (IR) ของบริษัทจดทะเบียน (บจ.) ทั้งหมด 7 อุตสาห กรรม รวมทั้งหมด 21 รางวัล
ทั้งนี้ รางวัลนี้เป็นการสำรวจจากนักวิเคราะห์ ผู้จัดการกองทุน เช่นบริษัทหลักทรัพย์จัดการกองทุน (บลจ.) ประกันชีวิต หรือกองทุนบำเหน็จบำนาญข้าราชการ (กบข.) ซึ่งการให้คะแนนจะพิจารณาจากการได้รับความร่วมมือในการขอข้อมูล เช่น สามารถคาดการณ์แนวโน้มธุรกิจได้แม่นยำ ข้อมูลทั้งกรณีที่ธุรกิจทั้งขาขึ้นและขาลง มีบรรษัทภิบาล การเปิดโอกาสให้นักวิเคราะห์ เข้าพบผู้บริหารระดับสูง รวมทั้งความรวดเร็วในการให้คำตอบจากนักลงทุนสัมพันธ์
สำหรับปีนี้มีผู้บริหารของ 3 บริษัทที่สามารถครองรางวัลทั้ง CEO CFO และ IR ยอดเยี่ยมครบทั้ง 3 รางวัล คือ กลุ่มสินค้าอุตสาหกรรม ได้แก่ บริษัท ปตท.เคมิคอล (PTTCH) กลุ่มเทคโนโลยีและการสื่อสาร ได้แก่ บริษัท แอดวานซ์ อินโฟร์ เซอร์วิส (ADVANC) และกลุ่มอุตสาหกรรมทรัพยากร ได้แก่ บริษัท บ้านปู (BANPU) 
ขณะเดียวกัน CEO ยอดเยี่ยมของสินค้าอุตสาหกรรมได้แก่ นายวีรศักดิ์ โฆสิตไพศาล PTTCH นายวิเชียร เมฆตระการ จาก ADVANC ซึ่งกลุ่มทรัพยากรนอกจากมีนายชนินท์ ว่องกุศลกิจ BANPU แล้วยังมี CEO ที่รับรางวัลอีกคนหนึ่งคือ นายประเสริฐ บุญสัมพันธ์ จาก บริษัท ปตท. (PTT)
สำหรับกลุ่มเกษตรและอุตสาห กรรมอาหาร มี CEO ยอดเยี่ยม 2 คน คือ นายอดิเรก ศรีประทักษ์ บริษัท เจริญโภคภัณฑ์อาหาร (CPF) และนายธีรพงศ์ จันศิริ บริษัท ไทยยูเนียน โฟรเซ่น โปรดักส์ (TUF) CFO ยอดเยี่ยมคือ TUF และ IR ยอดเยี่ยม คือ CPF
กลุ่มธุรกิจการเงินมี CEO ยอดเยี่ยม คือ นายบัณฑูร ล่ำซำ จากธนาคารกสิกรไทย (KBANK) CFO ยอดเยี่ยมคือ ธนาคารไทยพาณิชย์ (SCB) และ IR ยอดเยี่ยม คือ KBANK
กลุ่มอสังหาริมทรัพย์ มี CEO ยอดเยี่ยม คือ นายทองมา วิจิตรพงศ์พันธุ์ บริษัท พฤกษา เรียลเอสเตท (PS) CFO ยอดเยี่ยมคือ บริษัท ปูนซิเมนต์ไทย (SCC) และ IR ยอดเยี่ยมคือ บริษัท เอเชี่ยนพร็อพเพอร์ตี้ ดีเวลลอปเม้นท์ (AP) และกลุ่มบริการ CEO ยอดเยี่ยม คือ นายก่อศักดิ์ ไชยรัศมีศักดิ์ บริษัท ซีพีออลล์ (CPALL) โดย CFO ยอดเยี่ยมยังเป็น CPALL ส่วน IR ยอดเยี่ยมได้แก่ บริษัท ทางด่วนกรุงเทพ (BECL)